Dominykas Mykolas Sluška

Dominykas Mykolas Sluška (apie 1655 m. – 1713 m. sausio 31 d.) – LDK valstybinis ir karinis veikėjas, Rečicko, Suražo ir Borisovo seniūnas, Polocko vaivada (1686–1713), Lietuvos Tribunolo maršalka (1681, 1690 ir 1695 metais).

 Biografija 
Lietuvos bajorų Sluškų giminės atstovas, herbo „Ostoja“ savininkas. Lietuvos dvaro paiždininkio Boguslavo Jurgio Sluškos (apie 1620–1658) ir Anos Potockytės (m. 1695) antrasis sūnus. Vyresnysis brolis – Lietuvos lauko etmonas Juozapas Boguslavas Sluška (apie 1652–1701).

Jam priklausė Rečico, Suražo ir Borisovo seniūnijos. 1686 metais Dominykas Mykolas Sluška gavo Polocko vaivados pareigybę ir tapo ATR senatoriumi. Buvo tris kartu renkamas Lietuvos Tribunolo maršalka (1681, 1690, 1695 metais).

Kartu su savo vyresniu broliu, Lietuvos lauko etmonu Juozapu Boguslavu, Dominykas Mykolas Sluška pasisakė prieš Sapiegų viešpatavimą Lietuvos didžiojoje kunigaikštystėje. 1700 metų lapkritį Polocko vaivada Dominykas Mykolas Sluška buvo vienas iš Lietuvos bajorų įgulos vadų Valkininkų mūšyje su Sapiegomis.

1690 m. Vilniuje pradėjo rūmų, žinomų kaip Sluškų rūmai, statybą. Statyboms vadovavo italų architektai Mikelandželas Palonis ir Pjetras Pertis. Rūmų statyba tęsėsi 10 metų. 1705 ir 1709 metais rūmuose svečiavosi rusų caras Petras I.

 Šeima 
Buvo vedęs Konstanciją, Smolensko vaivados, kunigaikščio Grigaliaus Kazimiero Padberieskio (m. 1677) dukterį, nuo santuokos su kuria turėjo keturis sūnus: Bogdaną, Eustachijų, Boguslavą ir Žygimantą.

 Literatūra 
 Уладзіслаў Вяроўкін-Шэлюта, Слушкі // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г. П. Пашкоў (гал.рэд.) і інш.; Маст. З. Э. Герасімовіч. – Мн.: БелЭн, 2006. −792 с.: іл. С. 597. ISBN 985-11-0315-2, ISBN 985-11-0378-0 (т. 2)

 Nuorodos 

|-

Kategorija:Sluškos
Kategorija:Polocko vaivados
Kategorija:Lietuvos tribunolo maršalkos
Kategorija:ATR pasaulietiniai senatoriai
Kategorija:Rečicos seniūnai
Kategorija:Suražo seniūnai
Kategorija:Borisovo seniūnai
Kategorija:ATR kariai